लोकसभा चुनाव 2019: हिंदुत्व पर आक्रामक होते मोदी-योगी-शाह\nदिल्ली से सटे ग्रेटर नोएडा में एक चुनावी रैली को संबोधित करते यूपी के मुख्यमंत्री योगी आदित्यनाथ ने भारतीय सेना को 'मोदी की सेना' कहा था. 

योगी ने कहा था, "कांग्रेस के लोग आतंकवादियों को बिरयानी खिलाते थे और मोदी जी की सेना आतंकवादियों को गोली और गोला देती है, यही अंतर है."

योगी ने कहा, "कांग्रेस के लोग अजहर मसूद जैसे दुर्दांत आतंकवादी के नाम के साथ जी लगाकर आतंकवाद को प्रोत्साहित करने का काम करते हैं. तो प्रधानमंत्री मोदी जी के नेतृत्व में आज आतंकवाद के ठिकानों को नष्ट और ध्वस्त करके आतंकवाद की ही नहीं पाकिस्तान की कमर तोड़ने का काम भारतीय जनता पार्टी की सरकार कर रही है." 

इस पर विपक्षी दलों ने तीखी प्रतिक्रिया ज़ाहिर की है. दिल्ली के मुख्यमंत्री और आम आदमी पार्टी के मुखिया अरविंद केजरीवाल ने इसे 'भारतीय सेना का अपमान' बताया है. 

राहुल गांधी क्या अमेठी में हार के डर से वायनाड गए?

लोकसभा चुनाव 2019: प्रधानमंत्री नरेंद्र मोदी का रिपोर्ट कार्ड

'हिंदू आतंकवाद'

योगी आदित्यनाथ ने 'हिंदू आतंकवाद' के शब्द को लेकर भी कांग्रेस पर निशाना साधा, "2007 में समझौता एक्सप्रेस ट्रेन धमाके के बाद कांग्रेस ने एक शब्द दिया था, हिंदू आतंकवाद. ये शब्द आया कहां से और कैसे कांग्रेस ने उस हिंदू समाज को आतंकवादी ठहरा दिया जो हिंदू अपनी सहिष्णुता के लिए, विश्वबंधुत्व के लिए दुनिया भर में जाना जाता है."

प्रधानमंत्री नरेंद्र मोदी ने भी महाराष्ट्र के वर्धा में सोमवार को एक चुनावी रैली में कांग्रेस पर हिंदू समाज को बदनाम करने का आरोप लगाया. 

उन्होंने कहा, "भाईचारे की ज़िंदगी जीने वाले और पूरे विश्व को परिवार मानने वाले हिंदू समाज को आतंकी कह दिया. आतंकवाद को हिंदू के साथ जोड़ दिया, इसके कारण जहां मेजॉरिटी (बहुसंख्यक) लोग रहते हैं अब वहां से चुनाव लड़ने की उनकी हिम्मत नहीं पड़ रही है."

उन्होंने कहा कि "आतंकवादी हिंदू कहने की सज़ा उन्हें मिल चुकी है और इसलिए भाग कर के, जहां मेजॉरिटी, माइनॉरिटी में है, वहां शरण लेने को वो मज़बूर हो गए."

बीजेपी अध्यक्ष अमित शाह ने भी पश्चिमी यूपी के बिजनौर में हुई चुनावी रैली में  हिंदू आतंकवाद को लेकर कांग्रेस पर निशाना साधा. 

रेलवे की तरह किसानों के लिए अलग बजट लाएगी कांग्रेस

'कांग्रेस ने हिंदू धर्म को किया बदनाम'

बीते रविवार को बिजनौर और बागपत में हुई रैलियों में अमित शाह ने कांग्रेस पर हिंदू...\n\ntl;डॉ:
लोकसभा चुनाव के लिए प्रचार अभियान ज़ोर पकड़ता जा रहा है और अपनी रैलियों में प्रधानमंत्री नरेंद्र मोदी, उत्तर प्रदेश के मुख्यमंत्री योगी आदित्यनाथ और भारतीय जनता पार्टी अध्यक्ष अमित शाह ने जो कुछ कहा है उसकी काफ़ी चर्चा हो रही है. एक नज़र पिछले तीन दिनों में इन नेताओं की कुछ ऐसी ही टिप्पणियों पर -  

' मोदी की सेना '